text: Prins Joachim fejrer Danmarks nye verdensnaturarv
  04 august 2014 kl. 13.15
  Prins Joachim besøgte Esbjerg Havn i forbindelse med fejringen af Vadehavets udnævnelse til verdensarv.
  Esbjerg har lige nu besøg af en masse høje og flotte skibe i forbindelse med The Tall Ships Races. Mandag fik de også besøg af Prins Joachim, der var i Esbjerg for at markere, at UNESCO har udpeget Vadehavet som verdensnaturarv.
  Tall Ships Races og verdensnaturarv smeltede sammen mandag. Det tyske sejlskib Alexander von Humboldt II har under hele sin sejltur fragtet fem hollandske fliser, hvis motiver viser samspillet mellem menneske og natur i Vadehavet.
  Èn af de fliser fik Prins Joachim overrakt, og derefter var Esbjerg Kommune vært for et traktement på fuldriggeren Sørlandet, hvor lokale restauranter havde fundet specialiteter fra Vadehavet frem.
  Efter besøget på Esbjerg Havn bliver det en kende mere eksklusivt. Prins Joachim og Prinsesse Marie holder reception på Schackenborg Slot med Miljøministeren, Kirsten Brosbøl, og andre særligt indbudte gæster.
  Du kan komme med ved at se TV SYD klokken 19.30 i aften.
  FAKTA om Vadehavet
  Vadehavet strækker sig som et cirka 500 km langt bånd fra Blåvandshuki Danmark gennem Tyskland til Den Helder i Holland.Vadehavet er et af verdens ti vigtigste levesteder for vandfugle og enuundværlig rasteplads for fugle på træk. Både spættet sæl og gråsælholder til i Vadehavet, og området er opvækstområde for mangefiskearter.kilde: Miljøministeriet
  
  